
DR.30.8.2006 3 

 

 

Tuan Teng Boon Soon [Tebrau]: Terima kasih Tuan Yang di-Pertua.  
Tuan Yang di-Pertua, kerap berlaku perselisihan di antara pihak pemaju dan juga 
pemilik-pemilik unit rumah pangsa tentang masalah penyelenggaraan blok pangsa 
tertentu.  Masalah ini kerana ada di kalangan pemilik-pemilik unit rumah pangsa 
enggan membayar ataupun lambat membayar, sebenarnya enggan membayar 
bayaran penyelenggaraan bagi blok unit-unit rumah pangsa dan ekoran daripada 
itu, pemaju enggan menjalankan tugas penyelenggaraan untuk memotong rumput, 
membersihkan longkang dan sebagainya. Jadi, soalan saya adakah kementerian 
bercadang mengadakan sesuatu mekanisme ataupun mengambil langkah-langkah 
tertentu untuk memastikan masalah perselisihan di antara pemaju dan juga pemilik 
unit-unit rumah pangsa itu dapat diatasi khususnya pada peringkat rumah pangsa 
itu di bawah pengurusan pemaju sebelum penyerahan hak milik strata. 

Datuk Azizah binti Mohd. Dun: Terima kasih Yang Berhormat, 
sebenarnya soalan ini agak keluar daripada asal berkenaan dengan assessment, 
ini berkenaan dengan penyelenggaraan. Walau macam mana pun, kita di 
kementerian sebenarnya memang prihatin tentang masalah yang ada kaitan 
dengan penyelenggaraan rumah-rumah pangsa ini, terutama sekali rumah-rumah 
pangsa yang kos rendah dan pada masa ini, pihak kementerian sebenarnya 
sedang dan telah pun menggubal satu rang undang-undang yang baru, 
dinamakan Rang Undang-undang Bangunan dan Harta Bersama (Penyenggaraan 
dan Pengurusan) atau Common Property Act (COB) akan dikemukakan di 
Parlimen dan sekarang ini kita masih lagi menunggu keputusan daripada pihak 
peguam negara untuk memutuskan sama ada apa yang kita kemukakan itu adalah 
sesuai atau tidak.  Apabila ini telah selesai, saya ingin maklumkan kepada Dewan 
yang mulia ini, insya-Allah, Rang Undang-undang itu akan kita kemukakan untuk 
diputuskan oleh Dewan yang mulia ini, insya-Allah. 

 
[Soalan No.2 – Yang Berhormat Dato' Suhaili bin Abdul Rahman [Labuan] 

tidak hadir] 

 
3. Dato' Paduka Haji Badruddin bin Amiruldin [Jerai] minta Menteri 
Perdagangan Antarabangsa dan Industri menyatakan, apakah Dasar Automotif 
Negara benar-benar melindungi kereta buatan Malaysia seperti Proton dan 
Perodua kerana jualan kereta-kereta Malaysia menurun dengan begitu teruk sekali 
dan lambakan kereta import begitu ketara. 

Setiausaha Parlimen Kementerian Perdagangan Antarabangsa dan 
Industri [Datin Paduka Dr. Tan Yee Kew]: Tuan Yang di-Pertua, izinkan saya 
menjawab soalan ini bersama-sama dengan soalan yang dikemukakan oleh Ahli 
Yang Berhormat bagi Jasin yang juga perlu dijawab pada hari ini kerana ia 
menyentuh perkara yang berkaitan. 

Tuan Yang di-Pertua:  Ya, sila. 

Datin Paduka Dr. Tan Yee Kew: Tuan Yang di-Pertua, objektif utama 
dasar automotif nasional ialah untuk meningkatkan keupayaan dan nilai tambah 
industri automotif tempatan supaya lebih berdaya saing dan berdaya maju serta 
boleh meningkatkan eksport terutamanya kereta nasional ke pasaran serantau 
dan global. Tidak boleh dinafikan industri automotif tempatan kini sedang 
mengalami proses penyesuaian terutama penurunan harga atas jalan bagi kereta-
kereta baru. Penurunan harga kereta baru telah menjejaskan harga kereta 
terpakai.  



Tuan Teng Boon Soon [Tebrau]: Terima kasih Tuan Yang di-Pertua. Tuan Yang di-Pertua, kerap berlaku perselisihan di antara pihak pemaju dan juga pemilik-pemilik unit rumah pangsa tentang masalah penyelenggaraan blok pangsa tertentu. Masalah ini kerana ada di kalangan pemilik-pemilik unit rumah pangsa enggan membayar ataupun lambat membayar, sebenarnya enggan membayar bayaran penyelenggaraan bagi blok unit-unit rumah pangsa dan ekoran daripada itu, pemaju enggan menjalankan tugas penyelenggaraan untuk memotong rumput, membersihkan longkang dan sebagainya. Jadi, soalan saya adakah kementerian bercadang mengadakan sesuatu mekanisme ataupun mengambil langkah-langkah tertentu untuk memastikan masalah perselisihan di antara pemaju dan juga pemilik unit-unit rumah pangsa itu dapat diatasi khususnya pada peringkat rumah pangsa itu di bawah pengurusan pemaju sebelum penyerahan hak milik strata. Datuk Azizah binti Mohd. Dun: Terima kasih Yang Berhormat, sebenarnya soalan ini agak keluar daripada asal berkenaan dengan assessment, ini berkenaan dengan penyelenggaraan. Walau macam mana pun, kita di kementerian sebenarnya memang prihatin tentang masalah yang ada kaitan dengan penyelenggaraan rumah-rumah pangsa ini, terutama sekali rumah-rumah pangsa yang kos rendah dan pada masa ini, pihak kementerian sebenarnya sedang dan telah pun menggubal satu rang undang-undang yang baru, dinamakan Rang Undang-undang Bangunan dan Harta Bersama (Penyenggaraan dan Pengurusan) atau Common Property Act (COB) akan dikemukakan di Parlimen dan sekarang ini kita masih lagi menunggu keputusan daripada pihak peguam negara untuk memutuskan sama ada apa yang kita kemukakan itu adalah sesuai atau tidak. Apabila ini telah selesai, saya ingin maklumkan kepada Dewan yang mulia ini, insya-Allah, Rang Undang-undang itu akan kita kemukakan untuk diputuskan oleh Dewan yang mulia ini, insya-Allah. [Soalan No.2- Yang Berhormat Dato' Suhaili bin Abdul Rahman [Labuan] tidak hadir]. 3. Dato' Paduka Haji Badruddin bin Amiruldin [Jerai] minta Menteri Perdagangan Antarabangsa dan Industri menyatakan, apakah Dasar Automotif Negara benar-benar melindungi kereta buatan Malaysia seperti Proton dan Perodua kerana jualan kereta-kereta Malaysia menurun dengan begitu teruk sekali dan lambakan kereta import begitu ketara. Setiausaha Parlimen Kementerian Perdagangan Antarabangsa dan Industri [Datin Paduka Dr. Tan Yee Kew]: Tuan Yang di-Pertua, izinkan saya menjawab soalan ini bersama-sama dengan soalan yang dikemukakan oleh Ahli Yang Berhormat bagi Jasin yang juga perlu dijawab pada hari ini kerana ia menyentuh perkara yang berkaitan. Tuan Yang di-Pertua: Ya, sila. Datin Paduka Dr. Tan Yee Kew: Tuan Yang di-Pertua, objektif utama dasar automotif nasional ialah untuk meningkatkan keupayaan dan nilai tambah industri automotif tempatan supaya lebih berdaya saing dan berdaya maju serta boleh meningkatkan eksport terutamanya kereta nasional ke pasaran serantau dan global. Tidak boleh dinafikan industri automotif tempatan kini sedang mengalami proses penyesuaian terutama penurunan harga atas jalan bagi kereta- kereta baru. Penurunan harga kereta baru telah menjejaskan harga kereta terpakai.